**Doplnok technickej správy obj. 100-00.**

Na strane 9 TS objektu 100-00 do časti **4** **Úprava režimu povrchových a podzemných vôd a ich ochrana** sa dopĺňa nasledovný popis odvodňovacej priekopy :

Odvodňovacia priekopa („kanál“) v km 21,80 R2

Kanál je situovaný v km 21,80 R2 a slúži pre sústredené odvedenie vôd z povrchového odtoku do toku Torysa. Do kanála sú zaústené vody z kanalizačnej stoky „R“ (SO 510-00) a vody z odvodňovacích priekop cez rúrový priepust DN 1200 (SO 100-00). Kanál je dimenzovaný tak, aby bol schopný previesť potrebné množstvo do recipientu. Dĺžka kanála je 495 m. Kanál je tvorený troma smerovými oblúkmi. Výškovo je kanál rozdelený na niekoľko úsekov z meniacim sa sklonom. Na začiatku úpravy je kanál plynulo napojený na vyústenie z priepustu DN 1200 resp. na vyústný objekt kanalizačnej stoky „R“. Na konci úpravy je kanál zaústený do toku Torysa. Pred samotnou realizáciou sa musí odstrániť porast a plevel z plochy pre výkop. Následne je navrhnuté odhumusovanie hr. 300 mm. Tvar koryta je navrhnutý, ako jednoduchý lichobežník zo šírkou v dne 1,2 m resp. 0,6 m v mieste vyústenia kanalizácie. Svahy sú navrhnuté v sklone 1:2. Opevnenie koryta tvorí lomový kameň hr. 0,3 m ukladaný na separačnú geotextíliu 300g/m2 zo zarovnaním líca a presypaním škár hrubým pieskom. Na konci navrhovaného kanála, pri zaústení do Torysy, je navrhnutá kamenná nahádzka, ako stabilizačné opatrenie, z ťažšieho lomového kameňa (hmot. 50-80 kg.).

V km úpravy 0,185 00 sa nachádza priepust popod poľnú cestu. Priepust je navrhnutý ako rúrový zo šikmými čelami. Priepust je tvorený dvoma PP rúrami DN 400 SN 12. Rúry budú osadené na hutnený podsyp zo štrkodrvy fr. 0,8 mm hr. 0,6 m. Obsyp potrubia bude tvoriť násyp priepustu a je navrhnutý z hutneného štrkopiesku fr. 0-32 mm. Pojazdnú časť tvorí vrstva štrkodrvy fr. 16-32 mm hrúbky 0,3 m. Šikmé čela priepustu sú navrhnuté v sklone 1:2 a budú opevnené na celej ploche dlažbou z lomového kameňa hr. 0,15 m s vyšpárovaním do betónového lôžka hr. 100 mm.

V km 0,030 00 kanála sa nachádza vysokotlaké plynové potrubie z ocele DN 500 a v km 0,188 00 sa nachádza telekomunikačný NN kábel. Kríženie s káblom NN je riešené v rámci objektu 100-00. Kábel sa odkope v prípade potreby výškovo upraví a na kábel sa osadí delená chránička HDPE fi 110 v dĺžke 10m. V mieste kríženia priekopy s plynovodom bude priekopa zatrubnená 2 x rúra PP DN 400 SN12 dĺžky 9m. Pred začiatkom výstavby je potrebné všetky inžinierske siete zamerať za účasti jednotlivých správcov. Projekt DVP je potrebné odsúhlasiť so správcami sieti.